Държавен вестник, бр. 6, 2026 г., стр. 115

БРОЙ  6	
Д Ъ Р Ж А В Е Н  В Е С Т Н И К 	
СТР.  115  
•	 Аудиосистема за възпроизвеждане на аудио-визуални материали.
•	 Специализиран софтуер за симулации и анализ: софтуер за симулиране на процеси на консервиране, 
сушене, замразяване на плодове и зеленчуци. Програми за визуализация на технологични схеми на кон­
сервни фабрики и цехове за сушене/замразяване. Интерактивни визуални и демонстрационни средства: 
големи, детайлни интерактивни схеми/панели на основни машини и съоръжения (например бланшори, 
стерилизатори, сушилни, замразвателни тунели, пълначни машини за консерви). Образователни модели/
разрези на различни видове консервирани продукти, замразени плодове/зеленчуци. Комплект от мулажни 
образци на различни видове пресни плодове/зеленчуци, консервирани, сушени и замразени продукти за 
органолептична демонстрация и дискусия. Интерактивни табла, показващи критични контролни точки 
(ККТ) в преработката на плодове и зеленчуци. Дигитални образователни ресурси и бази данни: достъп 
до специализирани онлайн бази данни с рецептури, стандарти за качество и безопасност на плодови и 
зеленчукови продукти. Видеоматериали, показващи работата на съвременно оборудване и специфични 
процеси (например производство на пюрета, сокове).
5.2.	 Изисквания към учебната база за обучение по практика на професията – характеристики, обза­
веждане, оборудване, софтуер
Характеристики: 
•	 Учебната база трябва да представлява реална производствена среда или симулиран цех, оборудван 
с машини и съоръжения, използвани в преработката на плодове и зеленчуци;
•	 Пространството трябва да е организирано по начин, който да осигурява безопасност на обучаемите 
и ефективно провеждане на практическите упражнения;
•	 Учебната база трябва да отговаря на всички санитарно-хигиенни изисквания за хранително-вкусовата 
промишленост.
Обзавеждане: 
•	 Работни места, оборудвани с необходимите инструменти, прибори и предпазни средства за всеки 
обучаем;
•	 Осигурени места за съхранение на суровини, материали и готова продукция;
•	 Налични съоръжения за почистване и дезинфекция на работното място и оборудването.
Оборудване: 
•	 Приемни съоръжения, машини и съоръжения за предварителна обработка на плодове и зеленчуци, 
пасирмашини, дробилки, мелници, бланшори, пържилни вани, стерилизатори, сушилни, охладителни и 
замразвателни апарати, вакуумизпарителни инсталации, преси, хомогенизатори, деаератори, филтри, помпи, 
депозитни съдове, конфитюрни казанчета, пастьоризатори, машини за пълнене, затваряне и опаковане на 
консерви и др.
Лаборатория: 
•	 Дестилатор за вода, хладилник, хомогенизатор, рефрактометър, рН метър, сушилня, водна баня, 
муфелна пещ, технически и аналитични везни, термостат, камина, микроскоп, автоклав, центрофуга, 
спектрофотометър, спектрален колориметър, апарат на Хьоплер, желеметър, пектинометър, термометри, 
ареометри, прибори и др.
Производствена база:
Прием и подготовка на суровини:
•	 Приемни съоръжения: транспортни ленти, елеватори, сортиращи маси, миещи машини (различни 
видове, според суровината);
•	 Оборудване за подготовка: резачки, дробилки, белачки, ситови машини, сепаратори; 
•	 Термична обработка: бланшори, пастьоризатори, стерилизатори (автоклави), вакуум-изпарителни 
инсталации, сушилни, пържилни вани;
•	 Механична обработка: пасиращи машини, преси, мелници, хомогенизатори, центрофуги, филтри;
•	 Други: деаератори, конфитюрни казанчета, машини за пълнене, машини за затваряне на консерви, 
опаковъчни машини, депозитни съдове, помпи.
Лаборатория:
•	 Подготовка на проби: дестилатор за вода, водна баня, хомогенизатор;
•	 Анализи: рефрактометър, рН-метър, ареометри, термометри, технически и аналитични везни, спек­
трофотометър, спектрален колориметър, микроскоп;
•	 Специализирани анализи: пектинометър, желеметър, апарат на Хьоплер;
•	 Други: сушилня, муфелна пещ, термостат, камина (за работа с химикали), автоклав, центрофуга, 
прибори (колби, бюрети, пипети, и др.), хладилник;
•	 Учебни симулатори/модули за практическо трениране на технологични процеси и оборудване.
6.	Изисквания към обучаващите
Право да преподават по теория и практика на професията имат лица с висше образование и образова­
телно-квалификационна степен „магистър“ или „бакалавър“ по специалности от област на висше образо­
вание „Технически науки“, професионално направление „Хранителни технологии“ от Класификатора на 
областите на висше образование и професионалните направления, приет с Постановление № 125 от 2002 г. 
на Министерския съвет (ДВ, бр. 64 от 2002 г.), съответстващи на професията.
Учителска длъжност по учебен предмет или модул от професионалната подготовка, може да се заема 
и от лица със завършено висше образование по съответната специалност и без професионална квалифи­
кация „учител“.
По учебен предмет или модул от професионалната подготовка, за който няма съответно професионално 
направление в Класификатора на областите на висше образование и професионалните направления, могат 
да преподават лица без висше образование и без придобита професионална квалификация „учител“, ако 
са придобили съответната професионална квалификация при условията и по реда на Закона за професио­
налното образование и обучение.
Препоръчително е на всеки три години обучаващите да преминават курс за актуализиране на профе­
сионалните си знания, умения и компетентности.
74